ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_\_\_ din \_\_\_\_\_\_\_\_2023

# RAPORT DE SPECIALITATE

privind aprobarea inițierii procedurilor de acceptare a ofertelor de donație

a unor suprafețe de teren pentru realizarea unui drum de acces în

zona Izvorul Alb Câmpulung Moldovenesc

Cu privire la proiectul de hotărâre, facem următoarele precizări:

 Drumul de acces la care se face referire este situat în zona str. Izvorul Alb, la locul cunoscut ca *Poiana Crăciuneștilor* și este folosit de proprietarii/ deținătorii din zonă. Din punctul de vedere al regimului de proprietate, o parte din terenurile afectate de drum sunt intabulate pe proprietari, alte segmente nu sunt înscrise în CF actualizate, etc.

În anul 2019, o parte a proprietarilor terenurilor și-au dat acordul (prin declarație notarială) pentru realizarea drumului și, ulterior, în septembrie 2023, în urma întrunirii și discuțiilor purtate, marea majoritate a fost încheiat procesul verbal nr. 31426 /01.09.2023 prin își dau acordul cu donarea suprafețelor necesare.

Drum de acces va avea lățimea necesară pentru asigurarea circulației în zonă, pentru realizarea tuturor utilităților și pentru colectarea apelor pluviale. Realizarea obiectivelor va duce la atragerea de noi investitori în zonă și la dezvoltarea unor noi activități turistice

Este necesară parcurgerea etapelor prevăzute de legislație pentru includerea în patrimoniul public a suprafețelor de teren.

 Toate aceste operațiuni necesare introducerii în domeniul public al drumului, care presupun măsurarea și identificarea terenurilor, realizarea documentațiilor cadastrale pentru dezmembrarea terenurilor (unde este cazul), actualizării la cartea funciară, acte notariale și realizarea transferului către municipalitate implică durate mari de timp și costuri.

 Având în vedere cele menționate mai sus, cât și acordul proprietarilor pentru donarea suprafețelor de teren afectate de drum către U.A.T, se propune ca sumele necesare pentru măsurare, actualizare, dezmembrare, acte notariale să fie asigurate din bugetul local. Proprietarii sunt de acord cu donația în mod gratuit și liber de sarcini către municipalitate și, având în vedere costul terenurilor (15-40 eu/mp), se propune suportarea din bugetul local a cheltuielilor necesare perfectării actelor. Drumul afectează un număr de 40 loturi de teren. La această dată estimăm maxim suma de 100.000 lei pentru realizarea tuturor operațiunilor, reprezentate de măsurarea terenurilor, întocmirea documentațiilor de dezmembrare, costurile notariale reprezentate actele de dezmembrare, extrase de carte funciară, intabulare loturi, oferte de donație (incluzând ofertele de donație autentice și taxe infonot), acceptarea ofertelor de donație, operațiuni având ca rezultat final înscrierea în CF a Municipiului Câmpulung Moldovenesc. Costurile finale vor putea fi cunoscute după finalizarea tuturor documentațiilor, avizare și obținerea unor oferte privind costurile notariale.

Argumentele aduse de inițiator sunt reale și pertinente.

Cu argumentele mai sus menționate, proiectul de hotărâre este oportun și necesar.

|  |  |
| --- | --- |
| **Direcția tehnică și urbanism****Director executiv adjunct,**Istrate Luminița | **Serviciu patrimoniu,****Șef serviciu,**Niță Marcela LuminițaHolderbaum Adriana |